**Retro čempionāta motokrosā Ilūkste 4.10.2020 Nolikums**

**1. Retro čempionāta sacensības motokrosā:**

1.1. Retro čempionāta sacensības notiek atbilstoši LaMSF Sporta kodeksam, Ētikas kodeksam, Motokrosa noteikumiem, Tehniskajiem noteikumiem, LaMSF Motokrosa komisijas Gada nolikumu un šā nolikuma prasībām. Šīs ir B kategorijas sacensības atbilstoši LaMSF Sporta kodeksam.

1.2. Retro čempionāta sacensības ir atklātās (t.i., citu valstu nacionālo federāciju (FMN) sportisti drīkst piedalīties sacensībās ar FIM Eiropa/ UEM vai FIM licencēm un ar savas FMN atļauju, bet sportisti no BMA ar savas FMN motokrosa licenci. “MX Enduro” klases sportistiem jāiegādājas papildus Motokrosa komisijas vienreizējā licence).

**2. Sacensību norises datums, vieta un klases:**

2.1. Retro čempionāta sacensību norises datums – 4.10.2020

2.2. Sacensību trase un vieta -Ilūkste, mototrase “Celmji” Lic.nr. 2893

2.3. Klases:

2.3.1. Latvijas Retro čempionāta klases: MX65, MX85, MX450, MX250, MX2T, MXRetro 175, MXRetro 250, MXRetro 350, MXRetro 500, MX Enduro, MX DAMAS ;BV Gaiss, BV Open, Q Open.

2.3.2. Organizatora klase: MX50 (atbilstoši Latvijas Junioru čempionāta nolikumam)

**3. Organizators:**

Biedrība “Saules sporta klubs”, Reģ. Nr.40008154233, Pasta iela 8-1, Nereta, Neretas pag.,

Neretas nov., Biedrība “Moto-Ilūkste”, Reģ. Nr. 40008094358, Ilūkste, Brīvības iela 8-6, tel. nr. 29489974

Nolikums saskaņots Latvijas Motosporta federācijā (LaMSF)

Adrese: Dārzciema 60, Rīga, LV – 1006, e-pasts: moto@lamsf.lv

**3. Oficiālās personas:**

|  |  |  |  |
| --- | --- | --- | --- |
| **Nr. p/k** | **Amats** | **Vārds, uzvārds** | **Licences Nr.** |
| **1.** | Sacensību galvenais tiesnesis/ Atbildīgais sporta darbinieks | **Raimonds Keišs** | **LaMSF A** |
| **2.** | Sacensību direktors/organizators  | **Vitālijs Kurmis** | **-** |
| **3.** | Motokrosa komisijas pārstāvis |  | **-** |
| **4.** | Sacensību galvenā sekretāre | **Aija Grospiņa** | **Sekretāra** |
| **5.** | Sacensību galvenais hronometrists | **Andris Šulja** | **FIM** |
| **6.** | Distances priekšnieks |  | **LaMSF B** |
| **7.** | Starta – finiša vecākais tiesnesis |  | **LaMSF A** |
| **8.** | Tehniskās kontroles priekšnieks |  | **LaMSF A** |

**4. Drošības noteikumi:**

4.1. Sportistu un skatītāju drošība atbilst LaMSF Motokrosa noteikumu prasībām.

4.2. Skatītāji un sacensību dalībnieki ir personīgi atbildīgi par savas drošības un vides aizsardzības noteikumu ievērošanu.

4.3. *Force majeure* gadījumā drošības nolūkos trase un/ vai braucienu laiki var tikt saīsināti vai mainīti saskaņā

ar sacensību žūrijas lēmumu.

**5. Retro čempionāta sacensību norise:**

5.1. Klases – saskaņā ar Retro čempionāta nolikumu un dienas kārtību.

5.2. Reģistrācija, kvalifikācijas treniņi un 2 braucieni katrā motociklu klasē - saskaņā ar dienas kārtību.

5.3. Bez reģistrēšanās un transponderu saņemšanas, sportisti treniņiem netiek pielaisti.

5.4. Dalībnieku sanāksme pie starta barjeras – saskaņā ar dienas kārtību.

5.5. 10 min. pirms katra starta motocikliem jābūt pirms starta zonā.

5.6. Iepazīšanas aplis – saskaņā ar dienas kārtību.

5.7. Braucieni - saskaņā ar dienas kārtību.

5.8. Dalībnieki novieto motociklus slēgtajā parkā protestu gadījumā vai pēc tiesnešu norādes.

5.9. Drošības apsvērumu dēļ, ja pēc MX65 un MX85 klašu kopējā kvalifikācijas treniņa vai kādā no sacensību braucieniem tiek konstatēts, ka sportista laiks ir sākot no 40 sek. un vairāk, sliktāks par trešā ātrākā sportista laiku, tad šis sportists netiek pielaists sacensību braucieniem vai braucienu laikā ar galvenā tiesneša lēmumu tiek noņemts no brauciena.

**6. Vērtēšana:**

6.1. Rezultātus Retro čempionāta klasēs nosaka pēc finiša līnijas šķērsošanas secības. Lai saņemtu ieskaites punktus braucienā sportistam esot kontaktā ar motociklu ir jāfinišē (jāšķērso finiša līnija) brauciena kontrollaikā un jābūt veikušam ne mazāk kā 50% no attiecīgās klases līdera nobrauktās distances saskaņā ar Latvijas Retro čempionāta gada nolikuma noteikto kārtību

6.2. Ņemot vērā reģistrējušos dalībnieku skaitu, sacensību galvenajam tiesnesim kopā ar sacensību organizatoru un LaMSF Motokrosa komisijas nozīmēto pārstāvi ir tiesības lemt jautājumu par apvienotajām sacensību disciplīnām jeb klasēm gan kvalifikācijas treniņos, gan braucienos saskaņā ar Gada nolikuma noteikumiem.

6.3. Katrā braucienā sportisti gūst punktus atbilstoši ieņemtajai vietai saskaņā ar tabulu:

**Vieta 1. 2. 3. 4. 5. 6. 7. 8. 9. 10.**

***Punkti*** *50 44 40 38 36 35 34 33 32 31*

**Vieta 11. 12. 13. 14. 15. 16. 17. 18. 19. 20.**

***Punkti*** *30 29 28 27 26 25 24 23 22 21*

**Vieta 21. 22. 23. 24. 25. 26. 27. 28. 29. 30.**

***Punkti*** *20 19 18 17 16 15 14 13 12 11*

**Vieta 31. 32. 33. 34. 35. 36. 37. 38. 39. 40.**

***Punkti*** *10 9 8 7 6 5 4 3 2 1*

6.4. Katra posma rezultātus nosaka pēc divu braucienu punktu summas un vienādas punktu summas gadījumā tiek ņemts vērā otrā brauciena rezultāts.

**7. Protesti:**

7.1. Protestiem pret rezultātiem jābūt iesniegtiem rakstiskā formā ne vēlāk, kā 20 min. pēc rezultātu oficiālās paziņošanas. Par protestu par sacensību rezultātiem drošības nauda jāiemaksā EUR 50 apmērā.

7.2. Citi protesti par nolikuma pārkāpumiem jāiesniedz rakstiskā formā, uzrādot pārkāpuma punktu, ne vēlāk kā 20 minūtes pēc konkrētās klases brauciena beigām (brauciena beigas skaitās no tā momenta, kad ir finišējis pirmais sportists). Protests jāiesniedz sekretariātā un tam ir obligāti jābūt reģistrētam. Protestam jāpievieno drošības naudu EUR 100,00 apmērā.

7.3. Ja protests tiek apmierināts, protestētājs naudu saņem atpakaļ, pretējā gadījumā nauda paliek LaMSF Motokrosa komisijai.

7.4. Ja protesta izskatīšana saistīta ar motora izjaukšanu, tad protests jāiesniedz rakstiskā formā, uzrādot pārkāpuma punktu, ne vēlāk kā 20 minūtes pēc konkrētas klases brauciena beigām (brauciena beigas skaitās no tā momenta, kad ir finišējis pirmais sportists). Šajā gadījumā protesta iesniedzējs iemaksā drošības naudu EUR 250,00 par divtaktu un EUR 350,00 par četrtaktu motociklu. Jebkurš atteikums motora nodošanai izjaukšanai tiek kvalificēta kā vainas atzīšana un nozīmē, ka protests tiek apstiprināts. Kārtībā kādā notiek motora izjaukšana un ar to saistītās darbības ir norādīti Tehniskajos noteikumos. Tehniskajos noteikumos norādītās kārtības ievērošanu nodrošina sacensību galvenais tiesnesis.

**8 Apbalvošana:**

8.1. Katra sacensību posma uzvarētāji tiek apbalvoti ar piemiņas kausiem un šampanieti.

**9. Finanšu noteikumi:**

9.1. Sportisti, reģistrējoties sacensībām, organizatoram iemaksā sacensību biedru maksu:

9.2. Retro čempionāta klases: MX50 klasēs biedru maksa- iepriekš reģistrējoties online -10 EUR.

9.3. Retro čempionāta klases: MXRetro 175, MXRetro 250, MXRetro 350, MXRetro 500 un MX50, MX65, MX85

klasēs biedru maksa- iepriekš reģistrējoties online -30 EUR.

9.4. Retro čempionāta klases: MX Enduro, BV Gaiss, BV Sport, Q Sport, MX250, MX450, MX2T ,MXDAMAS klasēs biedra maksa- iepriekš reģistrējoties online -40 EUR

Nolikums apstiprināts: 2020.gada

**Organizators LaMSF**

 Ģenerālsekretāra p.i.

/ / / Egija Skurbe /